I [[Benito Mussolini|Mussolinis]] [[Italien]] fandt kroaten [[Ante Pavelić]] tilflugtssted og oprettede en terrorgruppe kaldet "[[Ustaša]]", hvis mål var at opløse Jugoslavien og oprette et fascistisk Kroatien efter italiensk forbillede. Pavelić tog kontakt med den makedonske terrororganisation [[VMRO]] (Den Indre Makedonske Revolutionære Organisation) ''(Vnatrešna Makedonska Revolucionarna Organizacija)'' og udførte fællesaktioner mod landet (fx overfald, likvideringer). Derefter gik de over til kongemord, da kongen var på besøg i Frankrig. Den [[9. oktober]] [[1934]] kom kong Alexander 1. til [[Marseille]] og efter at bilen havde kørt et par hundrede meter på kajen, sprang en mand op på bilens dørtrin og affyrede en skudsalve. Den oprevne folkemængde lynchede morderen på stedet. Kongens sidste ord til sin udenrigsminister siges at have været: "Bevar mig Jugoslavien". Mordet sendte en chokbølge igennem Jugoslavien. Han efterfulgtes af sin 10-årige søn [[Peter 2. af Jugoslavien|Peter 2.]], mens Alexanders fætter [[Paul af Jugoslavien|Prins Paul]] blev udnævnt til [[prinsregent]]. Efter mordet på kong Alexander blev Ante Pavelić af en [[Frankrig|fransk]] [[domstol]] dømt til døden [[in absentia]].
Filosofi Historie Tidligere_riger,_stater,_protektorater,_kolonier_og_lande